FlexOS

FlexOS buvo modulinė, daugiaprogramį apdorojimą ir daug vartotojų palaikanti realaus laiko operacinė sistema. Ji buvo suprojektuota su kompiuteriais integruotos gamybos, laboratorijų, mažmeninei ir finansų rinkoms. Nuo 1986 metų ji buvo kuriama Digital Research lanksčios automatikos verslo padalinio Monterėjuje. Pradėta platinti  nuo 1987 metų sausio mėnesio kaip Digital Research Concurrent DOS 286 atšaka.

Aprašymas 
FlexOS buvo perrašyta C programavimo kalba, siekiant geresnio perkeliamumo tarp įvairių platformų ir pasižymėjo labai mažais pertraukimų gaišties laikais ir greitu konteksto perjungimu.

Pradinė apsaugoto režimo FlexOS 286 1.0 versija buvo suprojektuota kompiuteriams su Intel 80286 procesoriais, taip pat buvo suplanuotos variacijos NEC V60, NEC V70 ir Motorola 68000 procesoriams. FlexOS 286 vykdomosios programos, naudojančios savą INT Dch (INT 220) aplikacijų programavimo sąsają, turėjo .286 failo praplėtimą. CP/M operacinės sistemos API išorinė sąsaja taip buvo prieinama naudojant .CMD vykdomųjų programų praplėtimą. .68K failo praplėtimas buvo rezervuotas FlexOS 68K versijai, kuri tikėtina buvo Concurrent DOS 68K atšaka.

1987 metų gegužę buvo išleista 1.31 FlexOS versija, skirta 80286 kompiuteriams. Programuotojams skirta versija reikalavo su IBM PC/AT suderinamos sistemos, turinčios 680 KB pagrindinės atminties ir 512 KB praplėstosios atminties bei arba vienspalvį CGA, arba EGA vaizdo adapterį.

Krovimosi metu FLEX286.SYS branduolys pakraudavo aparatines tvarkykles ir resursų valdiklius iš CONFIG.SYS binarinio failo (kurio nereikėtų painioti su taip pat pavadintu konfigūravimo failu DOS operacinėje sistemoje), konsolė paleisdavo CONFIG.BAT failą automatinių darbų atlikimui startavimo metu vietoje įprasto AUTOEXEC.BAT.

FlexOS sistemos pasirinktinai įdiegiamas DOS emuliatorius buvo suderinamas su PC DOS 2.1 versijos .COM ir .EXE programomis, tačiau su tam tikrais apribojimais, nes procesorius veikdavo apsaugotu režimu. Dėl klaidų ankstyvuosiuose Intel 80286 procesoriuose FlexOS 286 išorinė sąsaja reikalavo bent jau 80286 E2 versijos procesoriaus tinkamam veikimui. Šios problemos prieš tai taip pat pristabdė Concurrent DOS 286 išleidimą.

Sistema pasirinktinai palaikė daugiaprogramę GEM VDI grafinėms aplikacijoms.

1987 birželį jau egzistavo FlexOS 386 1.0 versija kompiuteriams ir FlexOS 186 versija nešiojamų kamerų valdikliams.

FlexOS 286 ir FlexOS 386 2.0 versijos buvo užregistruotos 1989 metų liepos 3 dieną.

Novell nupirko Digital Research 1991 metų liepą.

X/GEM 1.0 leidimas FlexOS sistemai (platinamas kaip X/GEM FlexOS 286 ir 386) ir FlexNet buvo užregistruotas 1992 metų gruodžio 21 dieną.

FlexOS buvo naudojama kaip pagrindinė testavimo platforma Novell Embedded System Technology (NEST) produktui.

Kai Novell nusprendė atsisakyti tolesnio Digital Research operacinių sistemų vystymo, jie 1994 metų liepą pardavė FlexOS Integrated Systems kompanijai už 3000000 JAV dolerių. Sandoris susidėjo iš pusės sumos, sumokėtos pinigais iš karto, ir kitos pusės sumokėtos kompanijos akcijomis (kas sudarė 2% jos akcijų). Integrated Systems jau turėjo kitą realaus laiko operacinę sistemą integruotoms sistemos – pSOS+, tačiau FlexOS taip buvo vystoma. 1998 metų gegužę buvo išleista 2.33 versija ir suplanuota išleisti 2.34.

1999 metais Integrated Systems nupirko konkurentas, Wind River Systems kompanija, pSOS+ ir FlexOS vystymas buvo sustabdytas.

FlexOS taip pat yra adaptuota IBM 4960 OS ir Siemens S5-DOS/MT operacinėse sistemose, naudojamose prekybos taškų ir automatikos sistemose.

Išnašos 

 Operacinės sistemos